चिकित्सा स्वास्थ्य विभाग के सचिव आलोक कुमार ने बताया कि वाक इन इन्टरव्यू की सारी कागजी कार्रवाई पूरी कर ली गई है। अगले सप्ताह डाक्टरों के वाक इन इंटरव्यू के लिए विज्ञापन प्रदेश के सभी प्रमुख समाचार पत्रों में प्रकाशित किए जाएंगे। उसके बाद जो डाक्टर इसके लिए आवेदन करेंगे उन्हें सितंबर माह के पहले सप्ताह में इंटरव्यू के लिए बुलाया जाएगा। उन्होंने बताया कि पहले चरण में 500 एमबीबीएस डाक्टरों और 500 एमएस, एमडी डिग्री धारक विशेषज्ञ डाक्टरों का इंटरव्यू लिया जाएगा। इस इंटरव्यू को लेने के लिए विशेषज्ञ डाक्टरों की एक टीम होगी जो इनका चयन करेगी। चयन करने के पश्चात ही इन डाक्टरों की पोस्टिंग कर दी जाएगी।